DTAC เด้ง 4% เก็งรับเงินปันผล 1.05 บ. ก่อนขึ้น XD พรุ่งนี้
DTAC ดีดเกือบ 4% แตะ 33.25 บาท คาดนลท.เข้าเก็งรับเงินปันผล 1.05 บ. ก่อนขึ้นเครื่องหมาย XD พรุ่งนี้ กำหนดจ่าย 16 ส.ค.64
29 ก.ค. 2564

ผู้สื่อข่าวรายงานว่า ราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ณ เวลา 10.15 น. อยู่ที่ระดับ 33.25 บาท บวก 1.25 บาท หรือ 3.91% สูงสุดที่ระดับ 33.50 บาท ต่ำสุดที่ระดับ 32.50 บาท ด้วยมูลค่าการซื้อขาย 634.63 ล้านบาท

โดยราคาหุ้น DTAC ปรับตัวขึ้นอย่างโดดเด่นในวันนี้ คาดนักลงทุนเข้าเก็งกำไรหลังบริษัทมีมติจ่ายปันผลเป็นเงินสดระหว่างกาลจากงวดดำเนินงานวันที่ 1 ม.ค.-30 มิ.ย. 2564 ในอัตรา 1.05 บาท/หุ้น รวมเป็นเงินทั้งสิ้น 2,486.20 ล้านบาท โดยกำหนดวันที่ไม่ได้รับสิทธิปันผล หรือขึ้นเครื่องหมาย (XD) วันที่ 30 ก.ค. 2564 และกำหนดจ่ายเงินปันผลในวันที่ 16 ส.ค. 2564